
ŠIAULIŲ MIESTO SAVIVALDYBĖS ADMINISTRACIJOS
ŠVIETIMO SKYRIUS

SPRENDIMO „DĖL ŠIAULIŲ MIESTO SAVIVALDYBĖS TARYBOS 2021 M. GRUODŽIO 23 D. SPRENDIMO NR. T-504 „DĖL MAITINIMO ORGANIZAVIMO ŠVIETIMO ĮSTAIGOSE TVARKOS APRAŠO PATVIRTINIMO“ PAKEITIMO“
PROJEKTO AIŠKINAMASIS RAŠTAS

Šiauliai


Parengto sprendimo projekto tikslas – pakeisti Maitinimo organizavimo švietimo įstaigose tvarkos aprašą (toliau – Tvarkos aprašas), patvirtintą Šiaulių miesto savivaldybės tarybos 2021 m. gruodžio 23 d. sprendimu Nr. T-504 „Dėl Maitinimo organizavimo švietimo įstaigose tvarkos aprašo patvirtinimo“.

Šiaulių miesto savivaldybės tarybos 2021 m. gruodžio 23 d. sprendimu Nr. T-504 „Dėl Maitinimo organizavimo švietimo įstaigose tvarkos aprašo patvirtinimo“ patvirtintas Maitinimo organizavimo švietimo įstaigose tvarkos aprašas, kuriuo vadovaujasi Šiaulių miesto švietimo įstaigos, organizuodamos maitinimą. Vadovaujantis Tvarkos aprašu švietimo įstaigos gali organizuoti maitinimą vaikams, mokiniams, darbuotojams, mokinių atostogų metu organizuojamų dieninių vaikų stovyklų ir kitų ilgalaikių programų dalyviams. Tvarkos apraše nėra tiksliai reglamentuota, kaip organizuoti maitinimą kitų Savivaldybės įstaigų organizuojamų renginių (pvz. šokių festivalių, dainų švenčių, varžybų ir kt.) metu, todėl reikalingas Tvarkos aprašo pakeitimas. Atsižvelgiant į švietimo įstaigų poreikį, sprendimo projekte siūloma pakeisti Tvarkos aprašo 8 punktą. Atnaujinus minėtą punktą, švietimo įstaigoms bus aiškiai reglamentuotas Savivaldybės įstaigų organizuojamų renginių (seminarų, konferencijų, konkursų, varžybų ir kitų renginių) metu dalyvių maitinimo organizavimas. 

Siūloma pakeisti Tvarkos aprašo 8 punktą, suteikiant galimybę švietimo įstaigoms teikti maitinimo paslaugas Savivaldybės įstaigų organizuojamų renginių dalyviams.  

Pasekmės teigiamos, pakeistas Tvarkos aprašas reglamentuos renginių dalyvių maitinimo organizavimo nuostatas. 

Sprendimui įgyvendinti nebus keičiami ar pripažįstami negaliojančiais teisės aktai.   

Sprendimui įgyvendinti papildomų teisės aktų nereikės. 
Sprendimui įgyvendinti reikalingos lėšos.
Sprendimui įgyvendinti papildomos biudžeto lėšos nereikalingos.
Sprendimo projekto antikorupcinis vertinimas. 
Vadovaujantis Teisės aktų ar jų projektų antikorupcinio vertinimo metodika, parengta ir
pridedama sprendimo projekto antikorupcinio vertinimo pažyma.
Sprendimo projektą parengė Šiaulių miesto savivaldybės administracijos Švietimo skyrius. Tiesioginė rengėja – Švietimo skyriaus vyr. specialistė Silva Sabaliauskienė, tel. +370 41 38 64 75. Projekto iniciatorius – Švietimo skyrius.

